**ডালুথ** মার্কিন যুক্তরাষ্ট্রের মিনেসোটা রাজ্যের একটি বন্দর শহর এবং সেন্ট লুই কাউন্টির কাউন্টি আসন। ডালুথের জনসংখ্যা হল ৮৫,৬১৮ জন, এটি মিনেসোটার চতুর্থ বৃহত্তম শহর এবং মিনেসোটার দ্বিতীয় বৃহত্তম মহানগর অঞ্চলটির কেন্দ্রস্থল, যার জনসংখ্যা ২৭৮,৭৯৯ জন। ডালুথ প্রতিবেশী সুপিরিয়র, উইসকনসিনের সাথে একটি মহানগর অঞ্চল গঠন করে; তাদের একসাথে যমজ বন্দর বলা হয়। শহরটি নামকরণ করা হয় এই অঞ্চলের প্রথম পরিচিত ইউরোপীয় অনুসন্ধানকারী ড্যানিয়েল গ্রেসোলন, সিউর ডু লুথের নামে।

বৃহৎ হ্রদের পশ্চিমতম বিন্দু সুপিরিয় হ্রদের উত্তর তীরে অবস্থিত ডালুথ শহরটি হ্রদের অঞ্চলের বৃহত্তম মহানগর অঞ্চল (এবং দ্বিতীয় বৃহত্তম শহর) এবং এটি বৃহৎ হ্রদের জলপথ ও সেন্ট লরেন্স সমুদ্রপথ হয়ে আটলান্টিক মহাসাগরে ২,৩০০ মাইল (৩,৭০০ কিলোমিটার) দূরে নৌ-যানের প্রবেশযোগ্য বন্দর শহর। ডালুথ বন্দরটি সমুদ্রে চলাচলকারী জাহাজের প্রবেশযোগ্য পৃথিবীর দীর্ঘতম অভ্যন্তরীণ বন্দর এবং বর্তমানে বৃহৎ হ্রদের বৃহত্তম ও ব্যস্ততম বন্দর। পণ্য পরিবহনের হিসাবে বন্দরটি মার্কিন যুক্তরাষ্ট্রের শীর্ষ ২০ টি বন্দরগুলির মধ্যে স্থান পেয়েছে। ডালুথ বন্দর থেকে যে পণ্য সরবরাহ করা হয় তার মধ্যে রয়েছে কয়লা, লোহা আকরিক, শস্য, চুনাপাথর, সিমেন্ট, লবণ, কাষ্ঠমণ্ড, ইস্পাথের কয়েল ও বায়ু টারবাইনের উপাদান।

মধ্য পশ্চিমের দর্শনীয় গন্তব্য ডালুতে মার্কিন যুক্তরাষ্ট্রের একমাত্র মিঠা জলের অ্যাকোয়ারিয়াম, বৃহৎ হ্রদ অ্যাকোয়ারিয়াম; এরিয়াল লিফট সেতু, যা খাল পার্ক সংলগ্ন ও ডালুথ জাহাজ খালটি ডালুথ-সুপিরিয়র পোতাশ্রয় পর্যন্ত বিস্তৃত; এবং ৬ মাইল (১০ কিমি) বিস্তৃত বিশ্বের দীর্ঘতম মিঠা জলের বেমাউথ বার মিনেসোটা পয়েন্ট (স্থানীয়ভাবে পার্ক পয়েন্ট হিসাবে পরিচিত) রয়েছে। এই শহরটি কানাডার অন্টারিওর দিকে সুপিরিয়ার হ্রদের উত্তর তীরে ভ্রমণকারী জলযানের যাত্রা শুরু কেন্দ্র।

ভূগোল
-----

মিনেসোটা পয়েন্ট (বা পার্ক পয়েন্ট) ইনক্লাইন রেলওয়ে থেকে, ১৯০৭ সাল।২০০৬ সালে মিনেসোটা পয়েন্ট।
মার্কিন যুক্তরাষ্ট্রের আদমশুমারি ব্যুরো অনুসারে শহরের মোট আয়তন ৮৭.৪৩ বর্গমাইল (২২৬.৪৪ বর্গকিমি); যার মধ্যে ৬৭.৭৯ বর্গমাইল (১৭৫.৫৮ বর্গকিমি) ভূমিভাগ এবং ১৯.৬৪ বর্গমাইল (৫০.৮৭ বর্গকিমি) জলভাগ। এটি ভূমি অঞ্চলের আয়তন অনুসারে হিবিংয়ের পরে মিনেসোটার দ্বিতীয় বৃহত্তম শহর। হিবিংয়ের আয়তন ৮৭.৩ বর্গমাইল (২২৬ বর্গকিমি), এর মধ্যে ৬৮ বর্গমাইল (১৮০ বর্গকিমি) বা আয়তনের ৭৭.৮৯% ভূমিভাগ এবং ১৯.৩ বর্গমাইল (৫০ বর্গকিমি) বা আয়তনের ২২.১১%, জলভাগ। ডালুথের খালটি সুপিরিয়র হ্রদকে ডুলুথ–সুপিরিয়র পোতাশ্রয় ও সেন্ট লুইস নদীর সাথে সংযুক্ত করে। খালটিকে এরিয়াল লিফট সেতু অতিক্রম করে, যা খাল পার্ককে মিনেসোটা পয়েন্টের (বা "পার্ক পয়েন্ট") সাথে সংযুক্ত করে। মিনেসোটা পয়েন্টটি প্রায় ৭ মাইল (১১ কিমি) দীর্ঘ এবং সংলগ্ন উইসকনসিন পয়েন্টের সাথে অন্তর্ভুক্ত করা হয়, যা উইসকনসিনের সুপিরিয়র শহর থেকে ৩ মাইল (৪.৮ কিমি) পর্যন্ত বিস্তৃত, এটি মোট ১০ মাইল (১৬ কিমি) দৈর্ঘের সাথে বিশ্বে বৃহত্তম মিঠা জলের বেমাউথ বার।

জনসংখ্যার উপাত্ত
----------------

২০১০-এর আদমশুমারি অনুসারে শহরটিতে ৮৬,২৬৫ জন, ৩৫,৭০৫ টি পরিবার এবং ১৮,৬৮০ টি পরিবার বসবাস করে। জনসংখ্যার ঘনত্ব প্রতি বর্গমাইল ১,২৭২.৫ জন (৪৯১.৩/বর্গকিমি)। শহরটির বর্ণগত পরিসংখ্যানটি ছিল ৯০.৪% শ্বেতাঙ্গ, ২.৩% আফ্রিকান আমেরিকান, ২.৫% স্থানীয় আমেরিকান, ১.৫% এশিয়ান, ০.৩% অন্যান্য জাতি থেকে এবং দুই বা ততোধিক বর্ণের ৩.০% মানুষ ছিল। হিস্পানিক বা ল্যাটিনো জাতিগুলির জনসংখ্যার ১.৫% ছিল।

অর্থনীতি
--------

ডালুথ স্বাস্থ্যসেবা, উচ্চশিক্ষা, খুচরা ব্যবসা ও ব্যবসায়িক পরিষেবাগুলির প্রধান আঞ্চলিক কেন্দ্র, যা কেবল তার নিজস্ব আশেপাশের অঞ্চল নয়, উত্তর-পূর্ব মিনেসোটা, উত্তর-পশ্চিম উইসকনসিন এবং পশ্চিম মিশিগানের উচ্চতর উপদ্বীপকে ঘিরে থাকা একটি বৃহত অঞ্চলের কেন্দ্র। এটি কয়লা, ট্যাকোনাইট, কৃষি পণ্য, ইস্পাত, চুনাপাথর ও সিমেন্টের ট্রান্সশিপমেন্টের জন্য একটি বড় পরিবহন কেন্দ্রও।

শিক্ষা
------

মূল নিবন্ধ: ডালুথের বিদ্যালয়গুলির তালিকা, মিনেসোটা
সেন্ট স্কলাস্টিকা কলেজে টাওয়ার হল
স্থানীয় কলেজ এবং বিশ্ববিদ্যালয়গুলির মধ্যে মিনেসোটা ডুলুথ বিশ্ববিদ্যালয় (ইউএমডি) অন্যতম; ইউএমডি ক্যাম্পাসে একটি চিকিৎসা বিদ্যালয় অন্তর্ভুক্ত রয়েছে। ইউএমডি বুলডগস ২০১১, ২০১৮ এবং ২০১৯ সালে প্রথম বিভাগের জাতীয় হকি চ্যাম্পিয়নশিপ জয়ী হয়। অন্যান্য বিদ্যালয়ের মধ্যে রয়েছে সেন্ট স্কলাস্টিকা কলেজ, লেক সুপিরিয়র কলেজ এবং ডালুথ বিজনেস বিশ্ববিদ্যালয়। উইসকনসিনের সুপিরিয়র শহরের নিকটতম উইসকনসিন–সুপিরিয়র বিশ্ববিদ্যালয় এবং উইসকনসিন ইন্ডিয়ানহেড টেকনিক্যাল কলেজ রয়েছে।

সংবাদ মাধ্যম
------------

মূল নিবন্ধ: ডালুথের সংবাদ মাধ্যম, মিনেসোটা
স্থানীয় সংবাদপত্রগুলির মধ্যে *বিজনেস নর্থ* মাসিক, ডুলুথ নিউজ ট্রিবিউন, ডালুথ বাজেটিয়ার নিউজ, সংবাদপত্র *ট্রানজিস্টর* *দ্য জেনিথ*, এবং *দ্য রিডার উইকলি* অন্তর্ভুক্ত রয়েছে।

তথ্যসূত্র
---------

1. ↑  "2019 U.S. Gazetteer Files"। United States Census Bureau। সংগ্রহের তারিখ জুলাই ২৬, ২০২০।
2. ↑  "U.S. Census website"। United States Census Bureau। সংগ্রহের তারিখ নভেম্বর ১৩, ২০১২।
3. ↑
4. ↑  মার্কিন ভৌগোলিক জরিপ ভূগোল তথ্য ব্যবস্থার নাম: Duluth
5. ↑  "Our Estimates"। *Minnesota State Demographic Center*। ২০১৮। সংগ্রহের তারিখ এপ্রিল ২৫, ২০২০।
6. ↑  "Duluth Seaway Port Authority"। নভেম্বর ২৩, ২০১০ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১০।
7. ↑  Circle, Twelve Mile (২০১৪-০৩-২০)। "Farthest Inland Port"। *Twelve Mile Circle* (ইংরেজি ভাষায়)। সংগ্রহের তারিখ ২০২০-০৭-০২।
8. ↑  "Duluth Seaway Port Authority"। *www.duluthport.com*। ২০১০-১১-২৩ তারিখে মূল থেকে আর্কাইভ করা। সংগ্রহের তারিখ ২০২০-০৭-০২।
9. ↑  "Scientific and Natural Areas: Minnesota Point Pine Forest: Minnesota DNR"। Dnr.minnesota.gov। মার্চ ২৮, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১১।
10. ↑  "US Gazetteer files 2010"। United States Census Bureau। জুলাই ২, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ১৩, ২০১২।
11. ↑  Park Point Trail  ওয়েব্যাক মেশিনে আর্কাইভকৃত আগস্ট ৯, ২০১৩ তারিখে
12. ↑  Bemidji State University। "A basic review of MN Geology page A review of Geologic Time in MN Basic Geologic History in MN"। অক্টোবর ৩১, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২০, ২০১৭।
13. ↑  "TRANSISTOR: Duluth, MN & Superior, WI - ART · MUSIC · SWEARING · - Entertainment & Events Calendar"। ডিসেম্বর ২৪, ২০০৭ তারিখে মূল থেকে আর্কাইভ করা। সংগ্রহের তারিখ নভেম্বর ২০, ২০০৭।
14. ↑  "Zenith News - 04 October, 2016 - SCCU"। সেপ্টেম্বর ২০, ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ৩, ২০০৮।

বহিঃসংযোগ
---------